রিমাক্রি পৌছে চা- বিস্কুট খাওয়ার বিরতি নিয়ে তৈরী হলাম আমাদের  আসল গন্তব্য নাফাখুম এর পথে। এবার হাঁটা পথ। রিমাক্রি বাজার থেকে বের হয়েই সুরু হলো পাহারের চড়াই-উতরাই । ২০-২৫ মিনিট হাঁটার পর আমরা নেমে আসলাম রিমাক্রি খালে। বাকি পথ এই খালের গা ঘেষেই যেতে হবে। আধা ঘন্টা পরেই প্রথম বাধা এলো, এবার খাল পআর হতে হবে । বড় ছোট পাথরের উপর দিয়ে প্রবল স্রোতের বিরুদ্ধে নিজেদের ধরা ধরি করে কোমড় সমান পানি পারি দিলাম। কিছুক্ষন হাঁটার পর আবার পার হতে হল রিমাক্রি খাল। এবার পানি বেশী। নিচে বড় বড় বোল্ডার, প্রচন্ড স্রোতে বুক সমান পানি পার হতে হলো। স্রোত এতটাই বেশী যে একটু হাল্কা হলেই ভেসে যেতে  হচ্ছিলো। কিচ্ছুক্ষন আবার হাঁটার পর আবার পার হলাম সেই খাল, এইবার পানি এতোটাই বেশী যে সাতার ছাড়া পার হওয়া যাবে না। আমাদের গাইড কয়েকটা বাঁশ কেটে আনলো আর তাতে তৈরী করা হল ভেলা, সে ভেলাতেই একে একে পার হলাম সবাই। আরো ঘনটা খানেক হাঁটার পর আমার শুনতে পেলাম পানির গর্জন, বুঝতে পারলাম আমরা পৌছে গেছি নাফাখুম এর কাছাকাছি । পাহাড়ের কোল বেয়ে একটু হাঁতার পরই আমরা দেখতে পেলাম নাফাখুম ।